stanford-oval/wikipedia huggingface dataset:
נוריץ'

| --- | --- |
סמל נוריץ'סמל נוריץ'

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  מזרחה של אנגליה
 מחוז:  נורפוק
 שפה רשמית:  אנגלית 
 תאריך ייסוד:  1004 
 שטח:  52.6 קמ"ר
 גובה:  15 מטרים
 אוכלוסייה:  ‏
  ‑ בעיר:  195,971 (2016)
  ‑ במטרופולין:  213,166 (2011)
 קואורדינטות:  52°37′42″N 1°17′48″E﻿ / ﻿52.628333°N 1.296667°E﻿ / 52.628333; 1.296667
 אזור זמן:  UTC
 https://www.norwich.gov.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נוריץ'(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נוריץ'(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נוריץ'(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נוריץ'  he tabBackground:;tabBorder:#aaa;defaultTab:0;
 
נוריץ' (באנגלית: Norwich) היא עיר באנגליה הממוקמת על נהר הוונסום. העיר היא המרכז האדמיניסטרטיבי של מחוז נורפוק ומושב המחוז. במהלך המאה ה-11, הייתה העיר השנייה בגודלה באנגליה לאחר לונדון,[דרוש מקור] ואחת המקומות החשובים ביותר בממלכה. עד למהפכה התעשייתית הייתה בירת המחוז המאוכלס ביותר באנגליה, והתחרתה עם בריסטול כשתי הערים השניות בגודלן לאחר לונדון. כיום מתגוררים בעיר עצמה כ-132,512, ואילו כ-213,166 מתגוררים באזור האורבני שלה,[דרוש מקור] אשר מתפרש מעבר לגבולות העיר וכולל פרברים במזרחה, מערבה וצפונה.
קבוצת הכדורגל של העיר היא נוריץ' סיטי המשחקת נכון לעונת 2022–2023 בפוטבול ליג צ'מפיונשיפ, ליגת הכדורגל השנייה באנגליה.
היסטוריה > יהודי נוריץ'

הנוכחות המתועדת הראשונה של יהודים בנוריץ' היא משנת 1134. בשנת 1144, הואשמו יהודי נוריץ' בכזב ברצח פולחני לאחר שנער (ויליאם מנוריץ') נמצא מת עם פצעי דקירה. זאת הייתה כנראה עלילת הדם הראשונה מסוג זה באירופה של ימי הביניים. ויליאם רכש מעמד של קדוש מעונה ולאחר מכן זכה לקאנוניזציה (קדושים נוצרים). עולי רגל הקריבו מנחות למקדש בקתדרלה (שבנייתה הסתיימה ברובה ב-1140) עד המאה ה-16, אך הרישומים מראים שהיו מעטים מהם. בפברואר 1190 נטבחו כל יהודי נוריץ' למעט בודדים שמצאו מקלט בטירה.
בשנת 2004 נמצאו באתר של באר מימי הביניים עצמותיהם של 17 פרטים, מהם 11 ילדים, על ידי עובדים שהכשירו את הקרקע לבניית מרכז קניות בנוריץ'. מדעני זיהוי פלילי קבעו שככל הנראה אלו שרידיהם של יהודים שנרצחו, ומומחה ל-DNA קבע  שהם היו כנראה בני משפחה יהודית אחת. לפי מחקר נוסף, תיארוך פחמן קבע כי הגופות נקברו בין 1161 ל-1216 ואלה היו שרידים של יהודים.
חברי הקהילה הותקפו גם במאה ה-13. למשל, בשנת 1235 כאשר הוצתו בתים.
בשנת 1290, אדוארד הראשון החליט לגרש את היהודים מאנגליה. כניסת יהודים לאנגליה הותרה בשנת 1656 לאחר שאוליבר קרומוול עודד אותם לחזור בהבטחה שיורשו לעסוק בדתם ובמסחר.
לא ברור מתי הוקמה מחדש הקהילה היהודית בנוריץ'. אבל עד סוף המאה ה-18 יש עדויות ליהודים בעיר. עד שנת 1776 היה בית קברות יהודי שהוקם.
בשנת 1849 הקהילה כללה כ-28 משפחות המורכבות מ-104 נפשות. בשנת 1900 היא כללה '33 חברים ו-147 נפשות'. המפקד הבריטי של 2001 מצא בסך הכל 239 יהודים מוכרזים בנוריץ'. בעיר היו בתי כנסת של הזרמים האורתודוקסי והרפורמי.
ערים תאומות

רואן, נורמנדי, צרפת, מאז 1951
קובלנץ, ריינלנד-פפאלץ, גרמניה, מאז 1978
נובי סאד, וויבודינה, סרביה, מאז 1985
אל וייחו, מחוז צ'יננדגה, ניקרגואה, מאז 1996
הערות שוליים

↑  http://www.culture24.org.uk//places-to-go/east-of-england/norwich/art38229
↑  http://archaeologydataservice.ac.uk/catalogue/adsdata/arch-413-1/dissemination/pdf/norfolka1-15734_1.pdf
↑  Norwich, Visit Norfolk (באנגלית בריטית)
↑  Ross, David. "Kett's Rebellion, 1549". Passionate about British Heritage. Britain Express. ארכיון מ-8 ביולי 2019. {{cite web}}:  (עזרה)
↑  "Robert Ket and the Norfolk Rising". ארכיון מ-13 בספטמבר 2018. {{cite web}}:  (עזרה)
↑  McGregor, Jon (20 במאי 2019). "Radicalism, rebellion and Robert Kett: a walk through Norwich's history". Travel. The Guardian. ארכיון מ-8 ביולי 2019. {{cite news}}:  (עזרה)
↑  Houlbroke, Ralph; McClendon, Muriel (2004). "The Reformation". In Rawcliffe, Carole; Wilson, Richard (eds.). Medieval Norwich. Hambledon. ISBN 978-1-85285-449-2.
↑  Pound, John (2004). Government to 1660. Vol. 1. pp. 35–62.
↑  Kenneth A. Lockridge, A New England town : the first hundred years : Dedham, Massachusetts, 1636-1736, New York : Norton, 1985, ISBN 978-0-393-95459-3
↑  Ketton-Cremer, Robert Wyndham (1957). The Coming of the Strangers. Norfolk assembly. Faber and Faber. OCLC 2768949.
↑  Corfield, Penelope J. (2004). From Second City to Regional Capital. Vol. 6. pp. 139–166.
↑  Sources: C. B. Jewson: Jacobin City; I. Scott: Reactions to Radicalism in Norwich 1989–1802; J. P. Foynes: East Anglia against the Tricolor 1789–1815; Cambridge Modern History.
↑  http://www.museums.norfolk.gov.uk/Research/Academic_Articles/Social_History/Norwich_Shawls/index.htm
↑  World History Connected | Vol. 15 No. 1 | Thomas Gidney: The World and a Small Place in England: Norwich's textile industry from the 'Middle Ages' to 'Industrial Revolution', worldhistoryconnected.press.uillinois.edu
↑  History of Norwich, norfolk & Norwich (באנגלית בריטית)
↑  elizabethjayne2015, Norwich Shoemaking: From Howlett and White to Norvic, Norfolk Record Office, ‏2016-11-10 (באנגלית)
1 2  Jews in Norwich, archive.ph, ‏2013-08-06
↑  Nilson, Benjamin John (2001). Cathedral Shrines of Medieval England. Boydell. ISBN 978-0-85115-808-2.
↑  Jewish bones found in medieval well in England, Jewish Telegraphic Agency, ‏2011-06-27 (באנגלית אמריקאית)
↑  BBC Two - History Cold Case, Series 2, The Bodies in the Well, BBC (באנגלית בריטית)
↑  סוכנויות הידיעות‏, אנגליה: "גופות שנמצאו בבאר בת 800 שנה היו של יהודים", באתר וואלה, 31 באוגוסט 2022
↑  McKenzie Prillaman, Genomics solves the mystery of a medieval mass burial, Nature, 2022-08-30 doi: 10.1038/d41586-022-02356-w
↑  Norwich, www.jewishvirtuallibrary.org
| --- | --- |
בקרת זהויות :  NLI: 987007555071705171  BNE: XX5557098  GND: 4042643-9  LCCN: n80094266  MusicBrainz: 279c5d9a-0165-493e-bed5-fc691be6a4e4  NKC: ge669554  RERO: 02-A022783911  VIAF: 158275772   WorldCat (עם VIAF): 158275772
ממוצע גאומטרי

ממוצע גאומטרי (ממוצע הנדסי) הוא סוג של ממוצע המהווה מדד מרכז לקבוצה סופית של מספרים ממשיים חיוביים. בהינתן סדרת מספרים  x_{1},x_{2},\ldots x_{n}\, הממוצע הגאומטרי מוגדר כשורש ה- n של מכפלת איברי הסדרה,
{\bar {x}}={\sqrt[{n}]{\prod _{i=1}^{n}{x_{i}}}}={\sqrt[{n}]{x_{1}\cdot x_{2}\dotsb x_{n}}}לחלופין ניתן להציג את הממוצע הגאומטרי באמצעות הממוצע החשבוני של הלוגריתם של הסדרה {\bar {x}}=\exp({1 \over n}\sum _{i=1}^{n}\ln {x_{i}})
תכונות

פרט לתכונות הכלליות שיש לו מעצם היותו סוג של ממוצע, לממוצע גאומטרי מספר תכונות ייחודיות:
מכפלתה של סדרת מספרים אינה משתנה אם מחליפים כל אחד מהמספרים בסדרה בממוצע הגאומטרי של הסדרה.
לכל סדרת מספרים מספרים, הממוצע הגאומטרי קטן מהממוצע החשבוני שלה, אלא אם כן כל המספרים בסדרה שווים, ובמקרה זה הממוצע החשבוני והממוצע הגאומטרי שווים.
המנה של הממוצעים הגאומטריים של שתי סדרות באותו אורך, שווה לממוצע הגאומטרי של סדרת המנות של איברי שתי הסדרות.
המכפלה של הממוצעים הגאומטריים של שתי סדרות באותו אורך, שווה לממוצע הגאומטרי של סדרת המכפלות של אברי שתי הסדרות.
הממוצע הגאומטרי הוא מקרה פרטי של ממוצע מוכלל. הממוצע הגאומטרי מתקבל כאשר הפרמטר  p בהגדרת הממוצע המשוכלל שואף לאפס. לחישוב הגבול ניתן להשתמש בכלל לופיטל {\begin{aligned}\lim _{p\to 0}\left({\frac {\sum _{i=1}^{n}{x_{i}^{p}}}{n}}\right)^{\frac {1}{p}}=&\exp \left(\lim _{p\to 0}{\frac {1}{p}}\ln {\biggl (}{\frac {\sum _{i=1}^{n}{x_{i}^{p}}}{n}}{\biggr )}\right)\\=&\exp \left({\biggl (}{\frac {\sum _{i=1}^{n}\ln(x_{i})}{n}}{\biggr )}\right)={\bar {x}}\end{aligned}}
שימוש

ממוצע גאומטרי שימושי עבור סדרות של ערכים שבהם יש משמעות למכפלת הערכים ולא לחיבור ביניהם. לדוגמה:
חישוב תשואה ממוצעת רב שנתית על השקעות: הממוצע הגאומטרי מספק תמונה מדויקת של התשואה הממוצעת, כיוון שהוא לוקח בחשבון את ההיבט הכפלי של התשואות השנתיות. כדוגמה, נניח שלאורך 4 שנים התשואות היו 10%, 150%, 30%- ו 10%. ההחזר על השקעה של 100 ש"ח הוא  100\times 1.10\times 2.5\times 0.7\times 1.1=211.75. התוצאה הזו שקולה לתשואה שנתית ממוצעת של 20.6%, שמתקבלת באמצעות ממוצע גאומטרי. ממוצע זה נמוך בהרבה מהממוצע החשבוני של סדרה זו – 35%.
קצב גידול אוכלוסייה: לחישוב של קצב הגידול הממוצע באוכלוסייה בתקופה מסוימת משתמשים בממוצע גאומטרי ולא בממוצע חשבוני.
ממוצע גאומטרי של פונקציה רציפה

אם  f:[a,b]\to (0,\infty ) היא פונקציה ממשית רציפה, הממוצע הגאומטרי שלה בתחום הוא
כדוגמה, הממוצע הגאומטרי של הפונקציית הזהות  f(x)=x בקטע  [0:1]הוא  e^{-1}.
ראו גם

אי שוויון הממוצעים
מדד מיקום מרכזי
ממוצע הרמוני
ממוצע חשבוני
ממוצע מוכלל
הערות שוליים

↑  https://encyclopediaofmath.org/wiki/Geometric_mean
↑  P. S. Bullen, The Arithmetic, Geometric and Harmonic Means, Dordrecht: Springer Netherlands, 2003, עמ' 60–174, ISBN 978-94-017-0399-4. (באנגלית)
↑  Breaking Down the Geometric Mean in Investing, Investopedia (באנגלית)
↑  יעקב פייטלסון, התהליכים הדמוגרפיים בארץ ישראל ( 1800-2013), ‏אוגוסט 2013
| --- | --- |
בקרת זהויות :  GND: 4288031-2
כנסיות מצוירות באזור הטרודוס

כנסיית אסינו, אחת מעשר הכנסיות המצוירות של הרי טרודוס
הכנסיות המצוירות באזור טרודוס הן אתר מורשת עולמית של אונסק"ו בהרי טרודוס שבמרכז קפריסין. אזור זה מכיל את אחד הריכוזים הגדולים בעולם של כנסיות ביזנטיות. הכנסיות מעוטרות בציורי קיר ביזנטיים ופוסט-ביזנטיים מפוארים.
בשנת 965 לספירה, קפריסין סופחה על ידי האימפריה הביזנטית במלחמות הערבים נגד האימפריה הביזנטית. מתקופה זו ועד המאה ה-16, נבנו באזור טרודוס כנסיות ביזנטיות רבות ויצרו את אחד הריכוזים הגדולים ביותר של מנזרים וכנסיות מתקופת האימפריה הביזנטית. אתר המורשת העולמית כולל מגוון של כנסיות, מקפלות קטנות ועד למנזרים מפוארים. האתרים הללו מציגים כמה אלמנטים ארכיטקטוניים הייחודיים לקפריסין, כולל גגות עץ משופעים עם רעפים.
עשר הכנסיות מציגות את ההשפעות האמנותיות שפקדו את קפריסין לאורך תקופה של 500 שנה. למבנים יש מאפיינים ייחודיים לקפריסין שהושפעו מהגאוגרפיה, ההיסטוריה והאקלים שלה. אחד המאפיינים הייחודים הוא גג הכנסיות. חלק מהגגות הם תלולים עם רעפים שטוחים. לעיתים קיים גם גג שני מעל כיפות אבן ביזנטיות. הסגנון האדריכלי של הכנסיות קיים רק ברכס טרודוס ומקורו ככל הנראה הוא מקומי. בתוך עשר הכנסיות יש כנסיות קטנות שסגנונן האדריכלי הכפרי עומד בניגוד בולט לקישוט המעודן שלהן, אך יש גם מנזרים מרשימים כמו מנזר איוס יואניס למבדיסטיס. הכנסיות מכילות שפע של כתובות מתוארכות, תכונה נדירה במזרח הים התיכון בימי הביניים. עובדה זו מחזקת את חשיבותן של הכנסיות לתיעוד הכרונולוגיה של הציור הביזנטי. דוגמאות חשובות לאיקונוגרפיה של המאה ה-11 שרדו בכנסיות איוס ניקולאוס ופנגיה פורוויטיסה/אסינו. בתוך פנגיה טו אראקו ואיוס ניקולאוס נמצאות פרסקאות חשובות מתקופת הקומנים. הפרסקאות של מנזר איוס יואניס למבדיסטיס בקלופניוטיס ובפנגיה במוטולאס משקפות את המשך המסורת הביזנטית והשפעות חיצוניות חדשות מהמאה ה-13. פרסקאות מהמאה ה-14 בפנגיה פורוויטיסה/אסינו, כנסיית טימיוס סטוורוס בפלנדרי ומנזר איוס יואניס למבדיסטיס מציגות גם השפעות מקומיות ומערביות, ובמידת מה גם את האמנות המחודשת של קונסטנטינופול.
רשימת הכנסיות

כנסיית איוס ניקולאוס (ניקולאוס הקדוש) טיס סטגיס בקקופטריה שבאזור סולאה: מנזר מהמאה ה-11 והקתוליקון העתיק ביותר ששרד בקפריסין
מנזר איוס יואניס (ג'ון הקדוש) למפדיסטיס בקלופניוטיס שבעמק מרתאסה: מנזר מהמאה ה-13
כנסיית פנגיה (הבתולה) אסינו בניקיטארי שבאזור סולאה: כנסייה מהמאה ה-12
כנסיית פנגיה (הבתולה) טו אראקו בלגודרה שבאזור פיטסיליה: כנסייה מהמאה ה-12
כנסיית פנגיה (הבתולה) במוטולאס שבאזור מרתאסה: קפלה מהמאה ה-13 והדוגמה המוקדמת ביותר של גגות עץ תלולים
כנסיית ארכאניילוס מיכאל (המלאך מיכאל) בפדולאס שבאזור מרתאסה: כנסייה משנת 1474 ששוחזרה בשנת 1980. בכנסייה רואים את המעבר לסגנון הנטורליסטי שאפיין את ההתעוררות לאחר התקופה הביזנטית. היצירות בכנסייה מיוחדות לאמן בשם אדאמוס שחתם את שמו על היצירות, באופן חריג באותה התקופה. בכנסייה מצויר המלאך מיכאל ניצב מעל למאמינים. מצוירים גם ההתכחשות של פטרוס, עקדת יצחק, הבתולה וישו, וישו העירום יוצא מנהר הירדן לאחר הטבלתו, כאשר דגים שוחים לרגליו.
כנסיית טימיוס סטברוס (הצלב הקדוש) בפלנדרייה שבאזור פיטסיליה: כנסייה המכילה ציורי קיר ייחודיים מהמאה ה-14
כנסיית פנגיה (הבתולה) פודיתו בגלאטה באזור סולאה: כנסייה מתחילת המאה ה-16
כנסיית סטוורוס (הצלב הקדוש) איאסמאטי בפלטניסטאסה שבאזור פיטסיליה: כנסייה מהמאה ה-14
כנסיית איה סוטירה (ההשתנות) טו סוטרוס בפליכורי שבאזור פיטסיליה: כנסייה מהמאה ה-16.
בשנת 1985 נכללו תשע הכנסיות הראשונות כחלק מאתר אונסק"ו בשנת 2001 נוספה לרשימה גם הכנסייה בפאלאיכורי. כנסיית פנגיה כריסוקורדליוטיסה בקורדלי, ספיליה, הוצעה אף היא בשנת 2002 ונמצאת ברשימה הטנטטיבית.
כנסיית ארכאניילוס מיכאל

פנים הכנסייה
כתובת המציינת שהכנסייה נבנתה בשנת 1474 הודות לתרומתו של הכומר וסיליוס המדוס. בציור מוצגים הכומר, אשתו ובשתי בנותיו מגישים דגם של הכנסייה לישו
ישו יוצא מנהר הירדן לאחר הטבלתו
פרסקאות בכנסייה. אחת מראה את מותה של מרים הבתולה
עקדת יצחק
פרסקו בכנסייה
כנסיות נוספות

בכנסיית פנגיה (הבתולה) טו אראקו ניתן לראות את גגות העץ התלולים המאפיינים את הכנסיות הקטנות יותר
ישו פנטוקראטור בכנסיית פנגיה טו אראקו
יוחנן הקדוש ושמעון מחזיק את ישו, בכנסיית פנגיה טו אראקו
כנסיית איוס ניקולאוס טיס סטאיס בקקופטריה
הולדת ישו בכנסיית איוס ניקולאוס טיס סטאיס בקקופטריה
ניקולאוס הקדוש בכנסיית איוס ניקולאוס טיס סטאיס בקקופטריה
ישו בדרך לצליבה, בפרסקאה במנזר איוס יואניס למבדיסטיס בקלופנאיוטיס
ראו גם

מנזר קיקוס
איקונוגרפיה
הכנסיות המצוירות של מולדובה
הערות שוליים

1 2 3  UNESCO World Heritage Centre, Painted Churches in the Troodos Region, UNESCO World Heritage Centre (באנגלית)
↑  Archangelos Michail | Troödos Mountains, Cyprus | Attractions, Lonely Planet
↑  UNESCO World Heritage Centre, Church of Panayia Chrysokourdaliotissa, Kourdali (extension to "Painted Churches in the Troodos Region"), UNESCO World Heritage Centre (באנגלית)
יאן ואן אייק

| --- | --- |

דיוקן, ככל הנראה פורטרט עצמי של הצייר.  בחלקה העליון של המסגרת חרוטות המילים "ככל יכולתי", המופיעות גם בעבודות נוספות של האמן. בחלקה התחתון חרוטות המילים "יאן ואן אייק יצר אותי ב-21 באוקטובר 1433.  היצירה בשמן על עץ אלון מוצגת בגלריה הלאומית בלונדון.
 לידה:  1390? מאסייק (אנ'), בישופות לייז', האימפריה הרומית הקדושה 
 פטירה:  9 ביולי 1441 (בגיל 51 בערך) ברוז', פלנדריה, ארצות השפלה 
 מקום קבורה:  St. Donatian's Cathedral 
 זרם באמנות:  הפלמים הפרימיטיביים, הרנסאנס הצפוני 
 הושפע על ידי:  רובר קמפן 
 יצירות ידועות:  נישואי הזוג ארנולפיני, תמונת המזבח של גנט, לוקה מדונה, דרזדן טריפטיך, Madonna of Chancellor Rolin 
 בן או בת זוג:  Margareta van Eyck 
 חתימה:   
 
יאן ואן אייק (בהולנדית: Jan van Eyck; סביבות 1390 – 9 ביולי 1441) היה צייר פלמי מהמאה ה-15, מהראשונים שציירו בשמן. בניגוד לטענה הנפוצה, ואן אייק לא המציא את הציור בשמן, אולם הוא שכלל את השיטה והביא אותה לרמה גבוהה מאוד. יאן נמנה עם משפחת הציירים ואן אייק, והיה אחיו הצעיר של הוברט ואן אייק.
ביוגרפיה

תאריך לידתו לא ידוע, אולם הוא נולד הרבה אחרי אחיו הוברט, שלקח אותו תחת חסותו כ"מתלמד". תחת הדרכה זו למד יאן לצייר. בהמשך הפך אותו הוברט לשותף, ושניהם הפכו לציירי החצר של הנסיך פיליפ השלישי מבורגונדיה.
לאחר שעזב את חצרו של הנסיך ב-1421 הפך יאן אדון לעצמו, ועבד כצייר בהאג. הוא חזר מהאג ב-1424 וחזר לשירותו של פיליפ, שהיה בשלב זה הדוכס מבורגונדיה. הוא נותר בשירותו של פיליפ, שהיה תמיד נדיב אליו, עד מותו.
פעמים רבות שימש בשליחות הדוכס כאיש אמונו, ונראה כי כמו פטרונו, היה ואן אייק בתנועה מתמדת. בין השאר ביקר בפורטוגל ובספרד, והנופים שראה שם שמשו אותו בציוריו. ב-1428 היה חבר במשלחת ששלח פיליפ לליסבון כדי לבקש את ידה של איזבלה מפורטוגל. דיוקן הכלה שצייר שכנע את הדוכס סופית. לאחר שובו השתקע בברוז' (עיר בבלגיה של ימינו) ונשא אישה. נולדה לו בת שהפכה בהמשך לנזירה. פיליפ מימן את טקס הטבלת הילדה, והיה זה אך סימן אחד להערכה הרבה שרחש הדוכס לצייר.
הוא נפטר בברוז' ונקבר שם ב-9 ביולי 1441.
בין ציוריו המפורסמים ניתן למנות את "נישואי הזוג ארנולפיני", שצויר בשנת 1434, ואת "תמונת המזבח של גנט" שצוירה על-ידו ועל-יד אחיו הוברט.
למרות שהיו לו תלמידים מעטים, ואיש מהם לא הגיע לרמתו-שלו, הייתה ליצירתו של יאן ואן אייק השפעה רבה על סגנון הציור של ציירים; לא יהיה זה מוגזם לומר שהשפעתו כיוונה את סגנון הציור באירופה שמצפון להרי האלפים במשך מאה שלמה כמעט.
לקריאה נוספת

Harbison, Craig, Jan van Eyck: The Play of Realism, Reaktion Books; Expanded edition, 2012. מסת"ב 978-1861898203
Till-Holger Borchert, Jan Dumolyn and Maximiliaan Martens, Van Eyck, Thames & Hudson; 1st edition, 2020 מסת"ב 978-0500023457
Martens, Maximiliaan P.J. and Born, Annick, Van Eyck in Detail, Reaktion Books; Expanded edition, 2020. מסת"ב 978-9461300591
"נישואי הזוג ארנולפיני" - תמונה קלאסית של יאן ואן אייק שמסמלת את השלווה והיציבות שבמוסד הנישואים. הצייר עצמו משתקף במראה העגולה התלויה מאחורי הזוג.
טוני שוניץ'

טוני שוניץ' (בבוסנית: Toni Šunjić; נולד ב-15 בדצמבר 1988) הוא כדורגלן בוסני המשחק בזרינסקי מוסטאר הבוסנית בעמדת הבלם.
קריירת מועדונים

שוניץ' התחיל את הקריירה שלו בזרינסקי מוסטאר ובגיל 19 עלה לקבוצה הבוגרת. בקיץ 2010 הושאל לקורטרייק.
בינואר 2012 חתם בזוריה לוהנסק האוקראינית.
ב-3 במרץ 2012 ערך את הופעת הבכורה שלו בליגה בניצחון 1-5 נגד קרפטי לבוב.
ב-9 ביולי 2014 חתם בקובאן קרסנודאר הרוסית.
ב-24 באוגוסט 2014 הבקיע את שער הבכורה שלו במועדון בניצחון 1-2 נגד לוקומוטיב מוסקבה.
ב-27 באוגוסט 2015 חתם בשטוטגרט.
בינואר 2017 הושאל לפלרמו עד לסיום העונה.
ב-15 ביוני 2017 חתם בדינמו מוסקבה.
בספטמבר 2020, שוניץ' חתם בבייג'ינג גואואן מליגת העל הסינית.
ב-2 בינואר 2021, שוניץ' חתם בחנאן ג'יאנייה.
בינואר 2024 חזר לבוסניה וחתם בזרינסקי מוסטאר.
קריירה בינלאומית

בצעירותו, שוניץ' שיחק בנבחרת הצעירה של בוסניה והרצגובינה. בקיץ 2012 זומן לראשונה לסגל הנבחרת הבוגרת. ב-15 באוגוסט 2012 ערך את הופעת הבכורה שלו בנבחרת במשחק ידידות נגד ויילס.
שוניץ' היה שותף להעפלה ההיסטורית של הנבחרת של מונדיאל 2014 ואף זומן לסגל הנבחרת לקראת הטורניר.
ב-16 בנובמבר 2014 הורחק בהפסד 3-0 נגד ישראל.
רפאל ליאו

רפאל אלשנדרה קונסיסאו לְיָאוּ (בפורטוגזית: Rafael Alexandre Conceição Leão, נהגה: [ʁafaˈɛɫ ˈljɐ̃w̃]; נולד ב-10 ביוני 1999) הוא כדורגלן פורטוגזי ממוצא אנגולי המשחק בעמדת הקיצוני שמאלי במילאן מהסרייה א' ובנבחרת פורטוגל.
קריירת מועדונים > ספורטינג ליסבון

ליאו נולד בעיר אלמדה הסמוכה לליסבון בירת פורטוגל, ובגיל תשע הצטרף למחלקת הנוער של ספורטינג ליסבון, לאחר תקופה קצרה במחלקת הנוער שלה מועדון הכדורגל אמורה. ב-21 במאי 2017 ערך את הופעת הבכורה שלו בבוגרים כשנכנס כמחליף במשחקה של קבוצת המילואים של ספורטינג ליסבון נגד קבוצת המילואים של בראגה, ואף כבש את השער היחיד לטובת ליסבון במשחק שנגמר בתוצאה 1-1.
תחת הדרכתו של המאמן ז'ורז'ה ז'זוש קיבל ליאו את ההזדמנות הראשונה שלו בקבוצה הראשונה. את הופעת הבכורה שלו בליגת העל הפורטוגלית ערך ב-11 בפברואר 2018, כשעלה כמחליף בניצחון הביתי 0–2 על פארנסה. ב-2 במרץ באותה שנה כבש את שער הבכורה שלו בליגה הבכירה מספר דקות לאחר שעלה כמחליף בהפסד החוץ 1–2 לפורטו, תוך שהוא הופך לכובש הצעיר ביותר של ספורטינג נגד אותה היריבה.
ב־14 ביוני 2018 התיר באופן חד צדדי את חוזהו בספורטינג, לאחר תקרית בה הותקפו שחקנים ואנשי צוות של המועדון על ידי אוהדים במהלך אימון.
קריירת מועדונים > ליל

ב־8 באוגוסט 2018 הצטרף למועדון הכדורגל הצרפתי ליל מהליג 1 הליגה הבכירה בצרפת בהעברה חופשית וחתם על חוזה לחמש שנים. את שערו הראשון בליג 1 כבש כבר בהופעתו השנייה במועדון, בניצחון הביתי 0–1 של ליל על קן. ובמהלך העונה הרשים סקאוטים מרחבי אירופה כשכבש שמונה שערים ב-24 הופעות.
קריירת מועדונים > מילאן

לאחר עונה אחת בלבד בליל הוא חתם ב-1 באוגוסט 2019 על חוזה לחמש שנים בשורות מילאן מהסרייה א', ששילמה עבורו סכום מוערך של 30 מיליון אירו. את הופעת הבכורה שלו ערך כעבור 24 יום, כשעלה כמחליף בהפסד החוץ 0–1 של מילאן לאודינזה. את שער הבכורה שלו בליגה הוא כבש ב-29 בספטמבר בהפסדה הביתי של מילאן 1–3 לפיורנטינה, תוך שהוא עובר ארבעה שחקנים בדרכו אל השער. לקראת סיום העונה לאחר החזרה מהפגרה שכפתה מגפת הקורונה על הליגה האיטלקית היה ליאו בין הבולטים בשורות מילאן שלא הפסידה עד לסיום העונה. בעונת 2021/2022 בה זכתה מילאן באליפות זכה בפרס השחקן המצטיין של הסרייה א', תוך שהוא כובש 11 שערי ליגה וכן בתואר כדורגלן השנה בליגה האיטלקית לשנת 2022. את עונת 2022/2023 סיים עם 16 שערים ו-15 בישולים בכל המסגרות. גם בעונת 2023/2024 המשיך ליאו להיות שחקן בולט במילאן וסיים את העונה עם 15 שערים ב-47 הופעות בכל המסגרות.
קריירה בינלאומית

ליאו הופיע בכל הנבחרות הצעירות של פורטוגל החל מהנבחרת עד גיל 16 ועד הנבחרת עד גיל 21. באוקטובר 2021 זכה לזימון ראשון לנבחרת הבוגרת. ב-9 באוקטובר ערך את הופעתו הבכורה בבוגרת בניצחון 3–0 על קטר במשחק ידידות.
נכלל בסגל נבחרת פורטוגל לטורניר מונדיאל 2022 בו כבש שני שערים.
נכלל בסגל נבחרת פורטוגל לטורניר יורו 2024.
סטטיסטיקות קריירה > מועדונים

מעודכן ל-26 בינואר 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| ספורטינג ליסבון ב' | 2016/2017 | הליגה הפורטוגלית השנייה | 1 | 1 | - | - | - | - | - | - | 1 | 1 |
| ספורטינג ליסבון ב' | 2017/2018 | הליגה הפורטוגלית השנייה | 11 | 6 | - | - | - | - | - | - | 11 | 6 |
| ספורטינג ליסבון ב' | סה"כ | סה"כ | 12 | 7 | - | - | - | - |  |  | 12 | 7 |
| ספורטינג ליסבון | 2017/2018 | ליגת העל הפורטוגלית | 3 | 1 | 0 | 0 | 1 | 0 | - | - | 4 | 1 |
| ספורטינג ליסבון | סה"כ | סה"כ | 3 | 1 | 0 | 0 | 1 | 0 |  |  | 4 | 1 |
| ליל | 2018/2019 | ליג 1 | 24 | 8 | 2 | 0 | - | - | - | - | 26 | 8 |
| ליל | סה"כ | סה"כ | 24 | 8 | 2 | 0 | 0 | 0 |  |  | 26 | 8 |
| מילאן | 2019/2020 | סרייה א' | 31 | 6 | 2 | 0 | - | - | - | - | 33 | 6 |
| מילאן | 2020/2021 | סרייה א' | 30 | 6 | 2 | 0 | 8 | 1 | - | - | 40 | 7 |
| מילאן | 2021/2022 | סרייה א' | 34 | 11 | 4 | 2 | 4 | 1 | - | - | 42 | 14 |
| מילאן | 2022/2023 | סרייה א' | 35 | 15 | 1 | 0 | 11 | 1 | 1 | 0 | 48 | 16 |
| מילאן | 2023/2024 | סרייה א' | 34 | 9 | 2 | 2 | 11 | 4 | - | - | 47 | 15 |
| מילאן | 2024/2025 | סרייה א' | 19 | 4 | 1 | 1 | 7 | 3 | 1 | 0 | 28 | 8 |
| מילאן | סה"כ | סה"כ | 183 | 51 | 12 | 5 | 41 | 10 | 2 | 0 | 238 | 66 |
| סה"כ קריירה | סה"כ קריירה | סה"כ קריירה | 222 | 67 | 14 | 5 | 42 | 10 | 2 | 0 | 280 | 82 |
סטטיסטיקות קריירה > נבחרת

מעודכן ל-18 בנובמבר 2024
| נבחרת | שנה | הופעות | שערים |
| --- | --- | --- | --- |
| פורטוגל | 2021 | 3 | 0 |
| פורטוגל | 2022 | 13 | 2 |
| פורטוגל | 2023 | 7 | 1 |
| פורטוגל | 2024 | 14 | 2 |
| סך הכל | סך הכל | 37 | 5 |
תארים > קבוצתיים

גביע הליגה הפורטוגלית: 2017/18
סרייה א': 2021/22
הסופר קאפ האיטלקי: 2025
אליפות אירופה בכדורגל עד גיל 17: 2016
תארים > אישיים

שחקן העונה בסרייה א': 2021/22
כדורגלן השנה בליגה האיטלקית: 2022
שחקן החודש בסרייה א': אוקטובר 2022, אפריל 2023, אוגוסט 2023
שער החודש בסרייה א':ספטמבר 2022
מלך הבישולים בסרייה א': 2023/24
הגול המהיר בהיסטוריה בסרייה א': תוך 6.2 שניות מפתיחת המשחק של מילאן מול ססואולו בעונת 2020/21
Leisure Suit Larry (סדרת משחקים)

| --- | --- |

עטיפת המשחק לארי 7
 כללי
 סוגה:  משחק הרפתקאות גרפי
 דרישות תוכנה
 פלטפורמות:  IBM PC, פלייסטיישן 2, פלייסטיישן 3, Xbox, Xbox 360, TRS-80, אטארי ST, Apple II, קומודור אמיגה, טלפון סלולרי 
 
לארי (באנגלית: Leisure Suit Larry) היא סדרת משחקי וידאו למבוגרים שנכתבו על ידי אל לאו ונוצרו על ידי חברת סיירה און ליין משנות השמונים ועד היום. הדמות הראשית בסדרה הוא לארי לאפר - רווק נמוך קומה, מקריח, מגושם, לבוש בחליפת גבר, "לוזר" בשנות הארבעים לחייו אשר מבלה את רוב חייו בניסיון לפתות נשים אטרקטיביות (ללא הצלחה רבה).
הרעיון למשחק הושפע בעיקרו בתחילה ממשחק הרפתקאות הראשון של חברת סיירה - "Softporn Adventure" - שנוצר על ידי צ'אק בנטון. סדרת משחקי "לארי" היו מהמשחקים הפופולריים ביותר של חברת סיירה במהלך תקופה השגשוג של סוגה זו כאשר המשחק יצא לאור לראשונה באמצע שנות השמונים. הסדרה יוצאת דופן באופן מהותי משאר המשחקים אותם יצרה חברה סיירה בשל האופן בו הוא מתמקד במין.
באופן כללי, המשחקים עוקבים אחריו הרפתקאותיו של לארי כאשר הוא משתדל (ובעיקר נכשל) לשכנע מגוון של נשים צעירות ואטרקטיביות לקיים עמו יחסי מין. אלמנט אשר אופייני בשלל המשחקים בסדרה היא מקומות הנופש היוקרתיים אליהם לארי נוסע - מלונות, אניות פאר, חופים, אתרי נופש ובתי קזינו.
בשל התוכן של המשחקים, המשחק הראשון והשלישי של הסדרה הכילו מערכת אימות גילאים שהורכבה מסדרת שאלות שרק מבוגרים יודעים את התשובות להם.
לאורך השנים, על אף שהמשחק נודע בתוכן הגס שלו, בפועל לא הכיל תוכן גס מדי - דבר אשר בלט במיוחד לאוחר השנים כאשר יצאו משחקים גסים בהרבה. רוב הקטעים הגסים במשחק הוחבאו היטב והגישה אליהם ניתנה רק כ"ביצת פסחא". התוכן חזר להיות גס יותר בעיקר לקראת סוף הסדרה, ובמיוחד ב"לארי 7".
למשחק יצאו שישה כותרים שפותחו על ידי אל לאו, בשנות האלפיים יצאו עוד שני משחקים שפותחו בלי מעורבותו של לאו ולא זכו להצלחה כקודמיהם. ב-2011 לאו הודיע שששת כותרי הסדרה המקוריים עתידיים לעבור חידוש שיכלול גרפיקה משופרת ודיבוב הדמויות, החידוש למשחק הראשון ראה אור ב-2013.